n Christelike Leefstyl
Vaste beginsels was ’n paar dekades gelede vir baie mense geen probleem nie – en in elk geval beslis nie vir mense in die Christelik-Afrikaanse gemeenskap nie.
Die Christelike leefstyl destyds
’n Christen is uitgeken aan sy of haar leefstyl gekenmerk deur vaste beginsels en gebruike wat anders was as dié van die wêreld. ’n Christen het ’n eenvoudige, letterlike uitleg van die boodskap van die Bybel oor bykans elke saak onder die son aanvaar, sonder om ongehoorsaamheid aan die Skrif as ’n opsie te oorweeg. ’n Christen was betrokke by sy kerk – Sondae met geestelike aktiwiteite gelaai. ’n Christen-dame se roklengte was nie ver bokant die knie of onderkant haar ken nie. Dit was net ’n ydel ‘dame’ wat haarself oorgrimeer het. Ordentlike meisies wat jy vir Ma kon gaan wys, het dit nie gedoen nie.
In die eerste plek is die bevrydende woorde “Ek is die Here jou God wat jou uit Egipte, uit die plek van slawerny bevry het…” deel van die Tien Gebooie. Die Here kondig eers Sy liefde en bevryding vir Sy kinders aan voordat Hy hulle vra om hulle hele lewe vir Hom te leef. Ons kan Hom en mekaar met dade van gehoorsaamheid liefhê omdat Hy ons eerste liefgehad het. Ons kan Sy gebooie uit dankbaarheid gehoorsaam. Hy sê: “Ek het julle bevry deur my Seun[...]in julle plek met Sy lewe vir julle skuld betaal het en weer opgewek is. Dieselfde krag wat Hom opgewek het, kan julle opwek om ewig gehoorsaam te leef.”